Spørgsmålet er af etisk karakter, mener biolog Anders Kofoed.
- Vi skal hjælpe naturen, fordi den fortjener det. Vi er selv en del af naturen, og ligesom vi ser på Mona Lisa eller Det Sixtinske Kapel som noget uerstatteligt, så er naturen det også, siger han og tilføjer:
- Allervigtigst, så skal vi gøre det, fordi vi er de eneste, der kan.
Andre grunde til, at naturen er vigtig for os mennesker, er, at vi faktisk har godt af den. Forskning udgivet i det anerkendte videnskabelige tidsskrift Science har blandt andet påvist, at 120 minutter i naturen dagligt øger lykkehormonerne i hjernen og nedsætter stress.
Ser man på globalt plan, så er indsatser for at bevare og genoprette naturen også en god investering i fremtiden. I hvert fald mener både danske og internationale forskere, at sygdomme fra naturen - eksempelvis coronavirus - i mindre grad springer til mennesker i velfungerende økosystemer.
Du kan læse mere om det her.